NÁRODNÁ RADA SLOVENSKEJ REPUBLIKY

**VI. volebné obdobie**

CRD- 64/2015

**1351a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 7/2010 Z. z. o ochrane pred povodňami v znení zákona č. 180/2013 Z. z. a ktorým sa mení zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1351) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1560 z 3. februára 2015 pridelila vládny návrh zákona, ktorým sa mení a dopĺňa zákon č. 7/2010 Z. z. o ochrane pred povodňami v znení zákona č. 180/2013 Z. z. a ktorým sa mení zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1351) na prerokovanie týmto výborom:

 **Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre pôdohospodárstvo a životné prostredie**

**Výboru Národnej rady Slovenskej republiky pre verejnú správu a regionálny rozvoj a**

**Výboru Národnej rady Slovenskej republiky pre obranu a bezpečnosť**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky neprijal uznesenie, nakoľko návrh uznesenia nezískal súhlas nadpolovičnej väčšiny prítomných poslancov podľa čl. 84 ods. 2 Ústavy Slovenskej republiky.

Výbor Národnej rady Slovenskej republiky pre pôdohospodárstvo a životné prostredie uznesením č. 332 z 4. marca 2015 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre verejnú správu a regionálny rozvoj o návrhu zákona nerokoval, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.

Výbor Národnej rady Slovenskej republiky pre obranu a bezpečnosť uznesením č.179 z 26. februára 2015 s vládnym návrhom zákona **súhlasil**  a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

V čl. I, 16. bode sa slovo „uvádzacej“ nahrádza slovom „druhej“.

Legislatívno-technická pripomienka. Špecifikovanie, v ktorej časti úvodnej vety sa majú uvedené slová nahradiť.

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

V čl. I, 20. bode § 8 ods. 4 písm. f) sa vypúšťa slovo „najmä“.

Ide o legislatívno-technickú pripomienku, ktorou sa zosúlaďuje právny text s prílohou k smernici Európskeho parlamentu a Rady 2007/60/ES časť B, ktorá obsahuje taxatívny výpočet bodov, ktoré musí obsahovať opis vykonávania plánu manažmentu povodňového rizika.

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

V čl. I, 36. bode § 19 ods. 6 písm. b) sa slová „odseku 8“ nahrádzajú slovami „odseku 9“.

Legislatívno-technická pripomienka. Oprava vnútorného odkazu.

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

V čl. I, 54. bode § 36 ods. 3 písm. d) sa slovo „vkladajú“ nahrádza slovami „vkladá čiarka a“.

Legislatívno-technická úprava.

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

V čl. I, 65. bode § 44 ods. 3 sa za slovo „lehoty“ vkladajú slová „podľa odseku 2“.

Legislatívno-technická pripomienka. Precizovanie textu.

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

V čl. I, 74. bode § 48 ods. 2 písm. b) 3. bod sa slová „§ 23 písm. c)“ nahrádzajú slovami „§ 23 ods. 1 písm. c)“.

Legislatívno-technická pripomienka. V súvislosti so 49. bodom návrhu zákona (doplnenie odseku 2 do § 23).

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

V čl. I, 75. bode § 49a ods. 5 písm. a) a c) sa slová „§ 23 písm. c)“ nahrádzajú slovami „§ 23 ods. 1 písm. c)“ a v § 49a ods. 5 písm. b) sa slová „§ 23 ods. 2“ sa nahrádzajú slovami „§ 23 ods. 2 písm. c)“.

Legislatívno-technická pripomienka. V súvislosti so 49. bodom (doplnenie odseku 2 do § 23) návrhu zákona a spresnenie vnútorného odkazu.

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

V čl. II sa za 2. bod vkladá nový bod 3, ktorý znie:

„3. V § 23 ods. 1 písm. a), § 27 ods. 1 písm. a), § 28 ods. 2 písm. d) a e), § 47 ods. 3, § 48 ods. 4 písm. m) a q) a § 77 ods. 1 písm. c) sa nad slová „inundačné územie“ vo všetkých tvaroch umiestňuje odkaz 31aa).“.

Poznámka pod čiarou k odkazu 31aa) znie:

„31aa)§ 20 ods. 1 zákona č. 7/2010 Z. z. o ochrane pred povodňami v znení zákona č. ..../2015 Z. z..“.

Doterajšie body sa primerane prečíslujú.

Ide o legislatívno-technickú pripomienku, ktorou sa reaguje na vypustenie § 46, ktorý vymedzuje pojem „inundačné územie“. Vzhľadom na to, že pojem inundačné územie je definovaný v § 20 ods. 1 predkladanej novely zákona, navrhuje sa v právnom texte odkaz na tento právny predpis (bod 18 Prílohy č. 2 k  Legislatívnym pravidlám tvorby zákonov).

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča neschváliť**

Čl. II. sa vypúšťa

V súvislosti s tým sa upraví aj názov návrhu zákona.

Nasledujúce články sa primerane prečíslujú.

Predloženým návrhom sa zachová vymedzenie inundačné územie, t. j. územie, ktoré je zatopené vodou v prípade záplav, teda vymedzuje územie, kde môže dôjsť k vzniku povodňových škôd. Z dôvodu predchádzania vzniku povodňových škôd je potrebné toto vymedzenie v zákone zachovať.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

V čl. III sa slová „1. apríla“ nahrádzajú slovami „1. mája“.

V súvislosti s tým sa vykoná aj úprava v čl. I, 75. bode § 49a nadpise slová „1. apríla“ sa nahrádzajú slovami „1. mája“.

Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 7, 9, 10 hlasovať spoločne s návrhom gestorského výboru uvedené body **schváliť.**

 O bode spoločnej správy č. 8 hlasovať s návrhom gestorského výboru **neschváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 7/2010 Z. z. o ochrane pred povodňami v znení zákona č. 180/2013 Z. z. a ktorým sa mení zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1351) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 7/2010 Z. z. o ochrane pred povodňami v znení zákona č. 180/2013 Z. z. a ktorým sa mení zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (tlač 1351) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 336 z 10. marca 2015.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Martin **F e c k o,** v. r.

predseda výboru